दिपु , मार्च 06 : कार्बि आंलं जिल्लानि दिपु टाउन आव थानाय कार्बि आंलं गावखुंथाय काउनसिलनि नब्लांआव मंगलबारखालि कार्बि आंलं गावखुंथाय काउनसिलनि 2019.20 माइथायनि बाजेत सिजननि जथुमाया खुंफुंजाबाय । कार्बि आंलं गावखुंथाय काउनसिलनि गाहाय ( CEM ) थुलिराम रंहां बिथांआ बुंदोंदि , State Own Priority Development ( SOPD ) नि गेजेरजों बाहायनो गोनां रांआ गासै 44528.07 लाख , जाय रांनि 5186.27 लाख रांआ नखर जौगाखां बिफान , आयजो आरो गथसा जौगाखां आरो DIET स्किमफोरा हाबदेरफानानै दं । बिथांमोनहा काउनसिल खुंथायनि सोद्रोमाफोरनि मान दान बान्था आरो गुबुन गुबुन बिथिंफोराव नांगौ जानाय 83364.28 लाख रांनि गोनांथिखौ हादोरसा सरकारनिसिम मिथिहोहरो । 
कार्बि आंलं गावखुंथाय काउनसिलनि बाजेतनि जथुमाया खुंफुंजाबाय